આપે હરહંમેશની જેમ સેક્યુલર કર્મશીલોને ઝુડવા સોહરાબુદીન અને ઇશરત જહાંનો રાગ આલાપ્યો. એક લેખક જાણે કે ધોરણસરનો રાજકારણી હોય તેવુ પોતાની બાજુનું જ સત્ય પીરસી અમિતશાહ આણી મંડળીના ગુન્હાઓ વિરુધ્ધ મુખરતાથી લખતા-બોલતા વર્ગને આપે સોહરાબુદીન અને ઇશરતના વકીલ ગણાવવાનો પ્રયાસ કર્યો છે. આપે એ જાણી લેવુ જોઇએ કે ગુજરાતનાં એન્કાઉન્ટર આર્થિક, રાજકીય અને કોમી ગણતરીથી થયેલાં છે. તેમાં કોઇની પર શંકાના આધારે ભૂલથી નહીં, પણ પાકી ખાતરી કર્યા પછી, પોતાનો અને સાહેબોનો સ્વાર્થ સાધવા માટે પોલીસે લોકોને મારી નાખ્યા છે. સંગીત સોમ , બાલીયાન અને મેઘવાલ જેવા અપરાધીઓને પડખે લઇ શાહ-મોદીની બેલડીએ ગુન્હાખોરીનુ કોરસ ગાયુ છે. હરેન પંડ્યા અને સંજય જોશી ના ચરિત્રહનન નો પ્રયાસ શું અપરાધની વ્યાખ્યામાં ના આવે ? ગાદી ટકાવવા ગોધરા બાદ કેસરીયો આતંક ફેલાવનાર પ્રત્યે આટલી હમદર્દી શા માટે ? આરટીઆઇ એક્ટીવીસ્ટ અમિત જેઠવાની રાજકીય હત્યા ગુજરાતના રાજકારણ પર અપરાધીઓ ના કબ્જાનું ઉદાહરણ છે. આવા ગુન્હાપ્રિય કર્મશીલો આપને કેમ આકર્ષે છે તે સમજવુ મુશ્કેલ છે.